तेनु-बोकारो नहर की मरम्मत हुई पूरी, छह सेमी पानी छोड़ा
तेनुघाटबोकारो नहर मरम्मति कार्य लगभग पूर्ण हो गया है। इसके बाद 6 सेंटीमीटर नहर का फाटक खेला गया। इससे पानी की सप्लाई नहर में शुरु हो गई। अगले चौबिस घंटे में नहर में पानी सामान्य रुप से चालू हो जाएगी। नहर में पिछले 5 दिनों से मरम्मति कार्य जोरों से चल रहा था। सेल बोकारो और तेनुघाट डैम डिविजन के संयुक्त रुप से नहर का निरीक्षण करने पर कुल 11 जगहों को मरम्मत कार्य के लिए चिन्हित किया गया था। इसमें सेल के द्वारा 7 जगहों पर एवं 4 जगहों पर डैम डिविजन के द्वारा तेजी से मरम्मति कार्य कराया गया। कार्यपालक अभियंता एके झा के ने बताया कि तेनु-बोकारो नहर पुर्ण रुप से क्षतिग्रस्त है। इसके लिए सेल द्वारा मार्च एवं अप्रैल महीने में थोड़े-थोड़े समय अंतराल में नहर को बंद कर त्वरित गति से कार्य कराया जाएगा। डैम डिविजन का वर्ष 16-17 में लगभग एक करोड़ बीस लाख रुपए सेल पर बकाया है। इसमें 40 लाख रुपए नहर टूटने पर किए गए मरम्मत कार्य का राशि है। इसके अलावे लगभग 17 स्किम कराए गए हैं। इसका बकाया लगभग 70 से 80 लाख रुपया है और अभी वर्तमान में चार जगहों पर कराए गए कार्य की लगभग 60 से 70 लाख रुपए बकाया है। कुल मिलाकर सेल पर लगभग दो करोड़ रुपया बकाया है। इस बात की जानकारी विभाग के उच्च पदाधिकारी को है तथा इस बात की शिकायत तो सेल को है और ही विभाग को। जबकि नहर की कुल लंबाई लगभग 35 किलोमीटर है। लेकिन थोड़े समय के लिए नहर बंद होने पर सही रुप से पूरा कार्य नहीं हो पाता है। क्योंकि सेल को उत्पादन के लिए पानी की अत्यंत आवश्यकता होती है। इसके चलते नहर को अधिक दिनों तक बंद नहीं किया जा सकता है। मौके पर जेई अजित कुमार, लव कुमार, विष्णु प्रसाद संवेदक जितेंद्र आदि थे।
hin_Deva hin_Deva